**Jambol in Ekatak eo Eman Tata:**

**PEPA IN RUAINENE**

**KOMELELE ÑAN KŌJERBALE JAMBOL:**

* **Unin:** Jambol in enij kwalōk ñan juon armij ta eo ñan kotmane ilo aer mottan Office on Violence Against Women (Opiij eo an Lale Kora, OVW) Mwon Jenij (TH) Būrookraam eo am. Enij bar kwalōk ta eo re maroñ in kotmane jān jerbal in jibāñ ko. Pepa in ruainene eo emaroñ in aurok ilo an lelak melele ko ikijen-joraan jikin jokwe im jerbal ko. Kakien im kōmmeḷeḷe ko ilo pepa kein remaroñ in jibāñ juon armij kōmmane kelet ko ikijen jerbal rot ñan bōk kunan ie.
* **Wawen kōjerbale jambol in:** Kwoj maroñ in kōjerbale jambol e bwe en tobar aikuj im jerbal ko kwoj kōmmane. Kwoj maroñ in ukote naan ko bwe en maroñ in juon wōt ippān kajin eo būrookraaṃ eo am. Mokta jān am kōjerbale jambol in ippān juon armij ej kanne ñan jikin jokwe, jouj im jōlok peij in kōmmeḷeḷe in. Innem, jouj jōlok aolep jeje ilo kurae. Lale bwe kwon bōk jikin aolepen jikin ko emōj kameram ippān melele ko an būrookraaṃ ko am.
	+ Kakien ko emōj lain i ilo pepa kein emaroñ in oktak. Ako, elap an rōjañ bwe būrookraaṃ ko ren jab koneek ippān kakien ko im rej jelot an juon armij māke lak ako kōjbarok. Māke lak ej anemkwoj in kōmman kelet ñan eok māke. Em ko ewōr aer melele ikijen-joraan rej pedped ion kalek juon armij. Jekonan jibāñ ir ilo aer anemkwoj in kōmman kelet ilo ien pād eo aer.

**JINOIN JAMBOL EO**

*[AGENCY LETTERHEAD]*

KWOJ RUAINENE ñan Būrookraaṃ eo Ad!

Ilo 6-24 allōñ ko rej itok wōt, jenij pād ijin ñan lewaj jibāñ, kein jibāñ ko, im jerbal ko kwoj kelet in kōjerbale.

Jej kalimur in lewaj ta ko elap meleleir im renij jerbal ñan eok. Ilo am riit ilo pepa kein, letok jabdewōt am kajitok ako kwalōk tok am ḷōmṇak. Būrookraaṃ in ej ñan eok. Jekonan uak ñan aikuj ko am. Jej remaanlak ñan jerbal ippam.

**Kōbban Pepa Kein**

Wōn eo Ej Jibāñ e im Ta eo Jej Kōmmane

Jerbal in Jibāñ

Jerbal eo Ad Ñan Eok im Jimwe ko Am

Jerbal in Bwod

Unin Tōl ñan Būrookraaṃ

Kakien ikijen an Melele Jab Duojlak

Emakūt jān Būrookraaṃ eo

**Wōn eo Ej Jibāñ e im Ta eo Jej Kōmmane**

**Wōn eo jej jibāñ e?**

* Ro rej mour jān:
	+ joraan in enbwin
	+ kakure
	+ jimjera
	+ loore
* Ajiri ro nejin im/ako roej bōk eddo ier
* Jinen ako jemen im rej kōjbarok, ritōl ro an, ro rej lale juon armij eo emōj kakure im ej pād iumin 18 yiiō im ejjab juon eo emōj an bōk melim jān jikin ekkajet bwe en māke lak ian

**Ta ko jemaron in lewaj?**

* Kōjbarok, dik-onean jikin jokwe
* Jibāñ ikijen kalmenlakjen
* Jibāñ ikijen jaan
* Jibāñ ikijen em
* Naan in Rōjañ
* Lelak eok ñan Armij ro rej Ekkar
* Jabdewōt im kwoj ḷōmṇak emaroñ in jibāñ eok

Jej tomak ilo ad lewaj jerbal ko kwoj konan im aikuj. Jouj im ba ñan armij eo ej jerbal ippām ke ewōr juon jerbal eo kwoj lōmṇak jemaron in lewaj. Jenij lale joñan ad maroñ in kōba ñan e. Jej kaurok bwe jān jibāñ topar kottopar ko am.

**Ewi joñan to in ad maroñ in jibāñ eok?**

* Iumin 6-24 allōñ ko
* Ilo jōt keij, elaplok

**Jerbal in Jibāñ**

**Wōn emaroñ in kōjerbale jerbal in jibāñ ko an būrookraaṃ eo?** Kwe im/ako ro kwoj lale ir.

**Ñaat imaron in kōjerbale jerbal kein?** Jabdewōt ien kwoj konan.

**Ij ke aikuj in kōjerbale jibāñ kein im ej an būrookraaṃ eo?** Ejjab ñan jidik.

**Ako ñe inij ukote ḷōmṇak eo aō im konan kōjerbale jerbal in jibāñ kein tokelik?** Kwe im/ako ajiri ro nejum maroñ in kajitok in kōjerbale jibāñ ko ilo jabdewōt ien ilo torre eo kwoj pād. Kwoj maroñ in kelet jerbal rot ko kwoj aikuji. Kwoj maroñ in kelet naat im ewi joñan ikutkut am kōjerbale. Kwoj maroñ in kelet in jab kōjerbale ir.

**Jerbal rot ko ñan jibāñ im būrookraaṃ eo ej lewaj?**

Jerbal in jibāñ ko ad ej kōba ippān:

* Jibāñ ikijen kalmenlakjen ñan eok im ajiri ro nejum
* Rōjañ: ej kwalōk ta melelein ilo būrookraaṃ eo am (kwalōk ñan alap ro, bar jōt.)
* Būḷāān in kōjbarok im mweiuk in kōjbarok ñan mweo imōm
	+ Kwoj maroñ in topar rijibañ ro am ñan kōmman ako ukote jabdewōt būḷāān in kōjbarok ilo jabdewōt ien. Rijibañ eo am emaroñ in jibāñ lewaj ial ñan kakōṃanṃan būḷāān in kōjbarok eo am.
* Jibāñ ikijen kalmenlakjen (ñan eok im ajiri ro nejum): (kwalōk ta eo ej kōba ippen)
* Lelak rōjañ:
* Jibāñ ikijen em
	+ Jokwe ilo Juon Wōt Jukjukun pād/Jikin: Jej lewaj jikin jokwe ilo jukjukun pād, doulol, ako jemānāe (kwalōk kin jemānāe eo am)
	+ Jikin Jokwe eo Ej Ajej Jej lewaj jikin jokwe ilo jukjukun pād, doulol, ako jemānāe (kwalōk kin jemānāe eo am)
* Jibāñ im lelak ñan ial, jikin lale ajiri, kanne kōbban em, bar jōt.
* Lale eok-māke im jibāñ ikijen ejmour: ekjojij, kilāāj in jiñña, ticket in alooj pija, bar jōt.
* Kwelak in Deloñ: Jemaroñ in topar eok ilo jabdewōt ien ilo 6-24 allōñ. Kwoj maroñ in kōnnaan kin jabdewōt kain kwoj konan ipped. Bolen ewōr am ḷōmṇak kin wawen am kakōṃanṃan lak būrookraaṃ eo ad. Bolen kwoj konan kōnnaan kin wawen ad jibāñ eok elaplok. Bolen kwoj konan kwalōk kin būḷāān im kottopar ko am. Jej pād ijin ñan jabdewōt kain kwoj konan kōnnaan kake. Kwojjab aikuj in topar kij bwe kwon pād wōt ilo būrookraaṃ eo. Ako, jej pād ijin ñan joñan ikut in am konan. Kwelak ko remaroñ in bōk jabdewōt jikin im kwoj eñjake am kōjbarok im ainemmon. Bolen emaroñ in ilo opiij ako juon jikin kọpe. Bolen emaroñ in lo mōn wia ṃōñā ko. Kwoj kelet. Kwoj maroñ in ukote jikin kwelak eo, awa, ako raan ñe aikuj ko am rej oktak.
* Jerbal ko an ajiri: Deḷọñ ilo būrookraaṃ in emaroñ in juon oktak eo elap ñan eok. Emaroñ in juon oktak eo elap ñan ajiri ro nejum bar. Ilo am pād ilo būrookraaṃ eo, ajiri ro nejum remaroñ in kelet in bōk kunaer ilo būrookraaṃ ko:
	+ Laajrak e Jerbal ko ijin:
* Jerbal ko jōt...
* Jerbal ko ñan etaale men ko rekar walok: Kwoj maroñ in kōjerbale jerbal kein emaroñ in jilu allōñ lak ñan joñoul ruo allōñ elikin am emakūt. Jerbal in bar etaale ko rej oktak jān jerbal ko im kwoj bōk ilo am pād ilo Em ko Rej Oktak.

**Jerbal eo Ad Ñan Eok**

Rijerbal ro rej rōjañ, aolep rijerbal, im ro rej konan jerbal ewōr aer jerbal in kautej jimwe ko am āinwot in:

* Ñan lale eok, ajiri ro nejum, menin mour ko nejum kin kautej im jimwe
* Ñan roñjake ta eo kwoj bōk ñan kij
* Lukkun ḷōmṇak jabdewōt am uak im kwoj lelak
* Ñan lale eok, ajiri ro nejum, menin mour ko nejum bwe en kōjbarok
* Ñan jibāñ kōjbarok im ejmour ilo am jibāñ lale mweo imōm.

Jouj im kwalōk tok ñan kij ñe juon armij ej kōmman jabdewōt jerbal ñan eok, ro kwoj bōk eddo ier, ako ro rej loe waj eok:

* + kakure
	+ kakure
	+ loore
	+ jimjera
	+ joraan in enbwin

**Jimwe ko Am:**

* Ewōr am jimwe in mour anemkwoj jān kakure enbwin ilo mweo imōm. Ñe ewōr jabdewōt kain kakure enij walok ñan eok ilo mweo imōm, jemaroñ in kabbok wawen ad kalikkar kōjbarok eo am ilo am kōjbarok jikin jokwe eo am. Ñe ewōr jabdewōt ej koneek ilo būrookraaṃ in mōn jokwe emōj an kakure, kwoj maroñ in kōnnaan ippān ritol ako juon uwaan board eo.
* Ewōr am kajur elap ñan kelet jerbal rot im jibāñ rot kwoj konan. Kwoj maroñ in bar kantūrol joñan ikkut im naat konij kōjerbale jerbal kein.
* Melele ko kwoj letok ñan kij renij kōjbarok. Enij kwalōk wōt ippān melim eo am im kwalōk-kake. Kwoj maroñ in ekatak kin melele ko ilo jikin eo ej nae etan "Kakien ikijen An Melele Jab Duojlak".

**Jerbal in Bwod**

**Ta bwod ko?** Ilo jabdewōt jikin im armij rej jokwe ippān doon, aban, inepata, im naan ko remaroñ in waloñtak. Burooblem rot kein rej nae etaer bwod. Emaroñ in walok jān juon armij ñan bar juon. Emaroñ in walok ilowaan baamle ako ippān rijerbal. Emaroñ in wōr aer kakien ako rule.

**Ta eo ij maroñ in kōmmane ñe rijerbal, ro rej māke konan, ako armij ro rej jokwe im rejjab maroñ in topar aer kautej jimwe ko aō?** Kwoj maroñ in kōjerbale wawen jerbal in bwod. Ej jōt buñtōn ko kwoj maroñ in loore er.

**Etke ijjam aikuj in kōjerbale wawen jerbal in bwod?** Ej kotlak am riboot jabdewōt am inepata. Ej kotlak an wōr ej roñ ainikiem. Im ej lewaj juon ien ñan uak e burooblem ko am.

**Ewi wawen aō kwalōk bwod ko?** Armij ro rej lewaj rōjañ enij kōnnaan ñan eok kin jerbal eo ilo jabdewōt ien. Renij kwalōk ñan eok kin buñtōn ko kwoj aikuj in boke.

**Unin Tōl ñan Būrookraaṃ**

Jejjab pād ijin ñan kantūrol e mour eo am māke. Jejjab pād ijin ñan ekajete kelet ko am. Ako, jej kajitok bwe kwon loore unin tōl kein ilal. Ilo am kōmmane enij kōjbarok am māke lak im bobrae armij ro jōt. Enij bar jibāñ būrookraaṃ eo topar jerbal ko iumin kakien.

Unin Tōl ñan Armij ro Rej Loe lak:

**Emaroñ ke wōr ri loe lak?** Ri loe lak rej ruainene ilo am pād ijin.

**Ako ñe juon armij enij māke itok ñan mweo imo?** Jouj im ba ñan armij ro rej rōjañ eok ilo ien eo emokaj. Jenij jerbal ñan būḷāān kōjbarok ippam.

**Armij rein rej loelak rej ke loore rule ko?** Aet. Jej kajitok bwe ren loore ejja kakien ko wōt kake makutkut ko rejjab ekkar ñan kien kin ta ko kwoj kōmmane.

**Ako ñe armij ro rej loelak rejjab loore kakien ko ikijen makutkut ko rejjab ekkar ñan kien?** Jemaron in kajitok bwe ren jab rol.

Unin Tōl ñan Armij ro Rej Loe lak::

**Ro uwaan mweo imo remaroñ in ke bōk jaan ñan jibāñ kolla onean jikin jokwe?** Jaan ko ad rej aikuj bwe en kwe wōt im ro kwoj bōk eddo ier rej bōk jaan im jibāñ ikijen jokwe.

**Wōn ro naij lale ir?** Jabdewōt eo ej pedped iom kin aolepen aikuj ko aer ikijen jaan. Emaroñ in kōba ippān:

* ajiri ro kwoj lale ir aolep-ien ako jidik-wōt ien
* ro jinom im jemom re ritto ako jibum im jimaam
* emaroñ in kōba ippān ajiri ro re ritto im ewōr aer nañinmej

Jouj im kōnnaan ipped ñe ewōr am kajitok ikijen wōn ej bwinbwin ainwot juon eo ej bōk eddo in.

**Ako ñe ikonan jokwe ippān bar juon armij?** Emaroñ in eman. Jouj im kwalōk ñan armij eo ej rōjañ eok. Jemaroñ in kajitok ippān armij eo ej jokwe ippam bwe en kollaiki jimetan in reen eo. Kinke jaan ko ad rej kollaiki wōt kwe im ro kwoj bōk eddo i er.

Jouj im kwalōk tok jabdewōt ḷōmṇak im emaroñ in wōr am kin unin tōl kein. Jej remaanwaj wōt kin wawen kakōṃanṃan būrookraaṃ eo ad.

**Kakien ikijen an Melele Jab Duojlak**

**Melele ko aō rej ke eman wōt ñan aer pād ippam?** Jej mōnōnō ilo ad kōjbarok melele ko am bwe ren jab duojlak.

**Ij ke aikuj in lukkun in bar lale ikijen melele ko rej ajeeded?** Jej kajitok bwe kwon jab kwalōk melele ko ippān armij ro naboj in būrookraaṃ eo. Jouj im kajeoñ in jab kōnnaan kin mour ko an ro jōt ilo būrookraaṃ eo. Jouj im kajeoñ in jab kwalōk melele ko im remaroñ in kwalōk kin juon armij im ejjab pād ilo būrookraaṃ eo.

**Kwonij ke kwalōk ako bar lale ta ko ij ba ñan eok?** Jenij kōjbarok am māke lak im bwe en jab duojlak jabdewōt melele ilo eloñ wawen. Melele ko kwoj kwalōk ippān rijerbal reban bar walok ako ajeeded ilo an ejelok melim jān eok.

**Melele rot ko kwoj kōjbarok ilo pepa eo am?** Jej aini jidik wōt melele ilo pepa ko am ilo ad maroñ. Jej kōmmane ñan kōjbarok am māke lak.

**Imaroñ ke lale ta ko lowaan pepa eo aō?** Kwoj maroñ in riit am pepa ako kajitok juon kape ilo jabdewōt ien.

**Ewōr ke joñan to in ñan an jab duojlak jabdewōt?** Aet, ewōr jejjo.

* Jōt ien juon ortar jān jikin ekkajet ako kakien jān aeloñ eo emaroñ in aikuj ad kwalōk waj melele.
* Ilo aeloñ in, ewōr \_\_\_\_ jenolok(ko) ñan an jab duojlak, pedped ion kakien an aeloñ eo.
	+ Jinion ej ijo juon ortar in jikin ekkajet ej pād ie. (kwalōk ñan jikin agency im ortar kakien jān jikin ekkajet ijin)
	+ Kein karuo ej riboot aurok. *Aurok* ej melelein *aikuj jān kakien*. Lale: Ejjab aolep rijbañ rej aikuj in riboot. Jouj im jaak, im kobaiki jabdewōt kajin aurok kin riboot aurok ijin.
	+ Kajilu ej aikuj ko ad ikijen riboot. Jikin Jibāñ kin jaan ko renij kajitok bwe jen lelak riboot kin melele ko ejelok etaer (yiiō, ñe emaan ako kora, ia eo ej itok jān e, bar jōt.) Jeban kwalōk melele ko rej kwalōk kin eok. Ewōr am jimwe ñan jab uak kajitok kin yiiō, ñe emaan ako kora, jikin eo ej itok jān e, bar jōt.

**Emakūt jān Būrookraaṃ eo**

**Ako ñe ikonan emakūt jān būrookraaṃ eo?** Ewōr am jimwe in emakūt ilo jabdewōt ien.

**Ij ke aikuj in pād wōt ilo būrookraaṃ eo ñan 24 allōñ?** Jab. Kwoj kelet joñan aitok in am pād.

**Ako ñe ij eñjake aō bojjak in emakūt?** Kwalōk ñan armij eo ej rōjañ ñe kwoj eñjake am bojjak. Remaroñ in jibāñ eok kin jabdewōt kain im ej epāāke emakūt. Ej kōba ippān onean emakūt, wia jōt mwieuk ñan em, im bar jōt kain.

**Ta eo enij walok ñe inij kelet in emakūt?** Kwoj maroñ in bōk lak ñan 12 allōñ in lale-tokelik. Jerbal in lale-tokelik ej kōba ippān ako ejjab ñan joñan: rōjañ, lale keij, im jibāñ ikijen kalmenlakjen.

**Ako ñe ewōr aō burooblem ippān juon armij ako kakien ilo aō pād ilo būrookraaṃ eo?** Ilo jabdewōt jikin im armij rej jokwe ippān doon, aban, inepata, im naan ko remaroñ in waloñtak. Jejelal im melele kake. Ewōr ad wawen jerbal emōj an bōk jikin ñan uak burooblem ko. Kwoj maroñ in riit elaplok kake ilo jikin eo nae etan "Jerbal in Bwod."

**Inij ke kajitok in emakūt ñe ewōr aō burooblem ilo būrookraaṃ eo? Ako ñe ejako jibāñ ikijen em?** Jenij kajeon in aolep ien uak burooblem ped ikijen buñtōn kein. Jenij kelet in aolep ien uak burooblem ped ikijen keij-ion-keij. Jenij likit ilo ḷōmṇak kin aikuj ko am rej jenolok, kein jibañ, im inepata.

**Kwe maroñ ke kajitok bwe in emakūt jān būrookraaṃ eo?** Ewōr wōt jōt unin kin ad nej kajitok bwe kwon emakūt.

* Kamijak/Mwil in Kakworkwor: Jej kajitok bwe kwon jab kakwor ilo kenono ako enbwin ako kamijak jabdewōt bar armij ilo būrookraaṃ, ro kwoj bōk eddo i er, ako rijerbal im ro rej māke konan jibāñ.
* Makutkut ko rejjab Loore Kien Jej kajitok bwe kwon jab bōk kunam ilo jabdewōt ian im jabdewōt makutkut im kwoj pād ilo būrookraaṃ in.

**Ta eo enij walok ñe inij kamijako ako kakwor juon armij? Ta eo enij walok ñe inij kōmmane juon men eo ejjab ekkar ñan kein?** Jemaron in kajitok bwe kwon emakūt jān būrookraaṃ eo. Bar juon alen, jej kejatdikdik bwe en jab walok, im jej kalimur in jerbal ippam.

**Ta eo enij walok ñe emōj kajitok bwe in emakūt jān būrookraaṃ eo?** Jenij jibāñ eok bukot bar juon em. Jenij bar jibāñ kin onean emakūt. Bar juon alen, jej kejatdikdik bwe en jab walok, im jej kalimur in jerbal ippam.

**Ako ñe ewōr inepata ikijen kōjbarok ako kauwōtata?** Jenij topar eok ilo ien eo emōkajtata kin buñtōn ko jōt.

Nōmba in Telebon Aurok im Wawen Tobar

**Doulol**

* [Doulol] Lain in Jibāñ/24-awa lain:
* Rijibañ eo am
	+ Etam:
	+ Telebon:
	+ Email:
* Bọọj in Jikin Jokwe eo
	+ Etam:
	+ Telebon:
	+ Email:
* Ritōl eo an Jikin Jokwe eo
	+ Etam:
	+ Telebon:
	+ Email:
* Rijerbal eo Kein Kauro Iloñ
	+ Etam:
	+ Telebon:
	+ Email:

**Epāāke Jikin Jokwe**

* Kakaal jabdewot joraan
	+ Telebon
	+ Email
* Alap
	+ Telebon
	+ Email

**Jukjukun pād Kein Jibāñ ko**

Ñe ewōr eṃōjōnji kurlok: 9-1-1

Ejjab-Eṃōjōnji Rā eo an Policeman

[Bor jōt?]